【財經TOP SEARCH】中美貿戰中人人都係輸家?
【Now財經台】截至早上11點止,《彭博》Top Search No.1為中國平安(02318),第2至第5位為吉利汽車(00175)、騰訊控股(00700)、中國恒大(03333)及比亞迪股份(01211)。
美國財長姆努欽指,喺達成第二階段貿易協議之前,美國將維持現行對中國商品加徵嘅關稅。美國一直都希望中國可以買多啲佢哋嘅農產品,但因為貿易戰,美國嘅農民就承擔咗大部份中國反制關稅嘅威力,依家美國每年對華嘅農產品出口量由250億美元落到70億美元,關稅收多咗,貿赤縮窄咗,但農民就成為受害者。不過,農民嘅比例都唔高,所以對貿赤影響都少啲。
不過,即使對農民嘅影響唔大,但內地喺美國投資嘅影響就好大。中國喺美國投資由高峰期540億去到2019上半年縮到得25億,而美國企業喺中國分公司同業務都因為雙邊緊張而影響信心度。似乎以呢啲數據嚟講,每人都係貿易戰中嘅輸家。